ddrg/super_eurlex huggingface dataset:
Neuvoston asetus (ETY) N:o 3246/81, annettu 26 päivänä lokakuuta 1981, Euroopan talousyhteisön ja Intian välisen kaupallista ja taloudellista yhteistyötä koskevan sopimuksen tekemisestä



Virallinen lehti nro L 328 , 16/11/1981 s. 0005 - 0005

Suomenk. erityispainos Alue 11 Nide 10 s. 0065

Espanjank. erityispainos: Luku 11 Nide 15 s. 0037

Ruotsink. erityispainos Alue 11 Nide 10 s. 0065

Portugalink. erityispainos: Luku 11 Nide 15 s. 0037



NEUVOSTON ASETUS (ETY) N:o 3246/81, annettu 26 päivänä lokakuuta 1981, Euroopan talousyhteisön ja Intian välisen kaupallista ja taloudellista yhteistyötä koskevan sopimuksen tekemisestä EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 ja 235 artiklan, ottaa huomioon komission ehdotuksen, ottaa huomioon edustajakokouksen lausunnon(1), sekä katsoo, että yhteisön ulkosuhteiden tavoitteiden toteuttamiseksi Euroopan talousyhteisön on tarpeen hyväksyä Euroopan talousyhteisön ja Intian välinen sopimus kaupallisesta ja taloudellisesta yhteistyöstä; eräät sopimuksessa suunnitellut yhteistyötoimet ylittävät perustamissopimuksessa määrätyn toimivallan, erityisesti yhteisen kauppapolitiikan alalla, ON ANTANUT TÄMÄN ASETUKSEN: 1 artikla Hyväksytään yhteisön puolesta Euroopan talousyhteisön ja Intian välinen sopimus kaupallisesta ja taloudellisesta yhteistyöstä. Sopimusteksti on liitetty tähän asetukseen. 2 artikla Neuvoston puheenjohtaja toimittaa sopimuksen 15 artiklassa määrätyn tiedoksi antamisen(2). 3 artikla Sopimuksen 10 artiklassa määrätyssä sekakomissiossa yhteisöä edustaa komissio, jota avustavat jäsenvaltioiden edustajat. 4 artikla Tämä asetus tulee voimaan ensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osin velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 29 päivänä lokakuuta 1981. Neuvoston puolesta Puheenjohtaja CARRINGTON (1) Lausunto on annettu 16 päivänä lokakuuta 1981. (2) Neuvoston pääsihteeristö julkaisee sopimuksen voimaantulopäivän Euroopan yhteisöjen virallisessa lehdessä.
Komission asetus (ETY) N:o 3131/81, annettu 28 päivänä lokakuuta 1981, tavaroiden luokittelusta yhteisen tullitariffin alanimikkeeseen 19.08 B



Virallinen lehti nro L 312 , 31/10/1981 s. 0055 - 0055

Suomenk. erityispainos Alue 2 Nide 3 s. 0093

Espanjank. erityispainos: Luku 02 Nide 8 s. 0285

Ruotsink. erityispainos Alue 2 Nide 3 s. 0093

Portugalink. erityispainos: Luku 02 Nide 8 s. 0285



KOMISSION ASETUS (ETY) N:o 3131/81, annettu 28 päivänä lokakuuta 1981, tavaroiden luokittelusta yhteisen tullitariffin alanimikkeeseen 19.08 B EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon yhteisen tullitariffin nimikkeistön yhdenmukaiseksi soveltamiseksi toteutettavista toimenpiteistä 16 päivänä tammikuuta 1969 annetun neuvoston asetuksen (ETY) N:o 97/69(1), sellaisena kuin se on viimeksi muutettuna Kreikan liittymisasiakirjalla, ja erityisesti sen 3 artiklan, sekä katsoo, että on annettava säännöksiä yhteisen tullitariffin nimikkeistön yhdenmukaisen soveltamisen varmistamiseksi luokiteltaessa juustolla täytettyjä ohukaisia (täytettä noin 48 prosenttia kokonaispainosta), jotka on esikypsytetty ja syväjäädytetty sekä tarkoitettu kulutettaviksi nopean öljyssä keittämisen jälkeen, neuvoston asetuksen (ETY) N:o 950/68(2), sellaisena kuin se on viimeksi muutettuna asetuksella (ETY) N:o 3002/81(3), liitteenä olevan yhteisen tullitariffin nimikkeeseen 19.08 luokitellaan kakut, leivokset, keksit ja pikkuleivät sekä muut hienommat leipomatuotteet, myös jos niissä on kaakaota, sen määrästä riippumatta, juuston esiintyminen tällaisen tuotteen koostumuksessa ja sen valmistustapa (esikypsytys ja syväjäädytys) eivät aiheuta sen jättämistä nimikkeen 19.08 ulkopuolelle; tästä nimikkeestä on syytä valita alanimike 19.08 B, ja tässä asetuksessa säädetyt toimenpiteet ovat yhteisen tullitariffin nimikkeistöä käsittelevän komitean lausunnon mukaiset, ON ANTANUT TÄMÄN ASETUKSEN: 1 artikla Juustolla täytetyt ohukaiset (täytettä noin 48 prosenttia kokonaispainosta), jotka on esikypsytetty ja syväjäädytetty sekä tarkoitettu kulutettaviksi nopean öljyssä keittämisen jälkeen, kuuluvat yhteisen tullitariffin alanimikkeeseen 19.08 Kakut, leivokset, keksit ja pikkuleivät sekä muut hienommat leipomatuotteet, myös jos niissä on kaakaota, sen määrästä riippumatta: B. muut. 2 artikla Tämä asetus tulee voimaan kahdentenakymmenentenäensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä lokakuuta 1981. Komission puolesta Karl-Heinz NARJES Komission jäsen (1) EYVL N:o L 14, 21.1.1969, s. 1 (2) EYVL N:o L 172, 22.7.1968, s. 1 (3) EYVL N:o L 301, 22.10.1981, s. 1
Neuvoston asetus (ETY) N:o 3567/81, annettu 3 päivänä joulukuuta 1981, laskentayksikön korvaamisesta ECUlla Euroopan talousyhteisön ja Egyptin arabitasavallan yhteistyösopimuksen alkuperätuotteiden käsitteen määritelmää ja hallinnollisen yhteistyön menetelmiä koskevassa pöytäkirjassa tehdyn ETY-Egypti -yhteistyöneuvoston päätöksen N:o 1/81 soveltamisesta



Virallinen lehti nro L 357 , 12/12/1981 s. 0005 - 0005

Suomenk. erityispainos Alue 2 Nide 3 s. 0101

Espanjank. erityispainos: Luku 02 Nide 9 s. 0027

Ruotsink. erityispainos Alue 2 Nide 3 s. 0101

Portugalink. erityispainos: Luku 02 Nide 9 s. 0027



NEUVOSTON ASETUS (ETY) N:o 3567/81, annettu 3 päivänä joulukuuta 1981, laskentayksikön korvaamisesta ECUlla Euroopan talousyhteisön ja Egyptin arabitasavallan yhteistyösopimuksen alkuperätuotteiden käsitteen määritelmää ja hallinnollisen yhteistyön menetelmiä koskevassa pöytäkirjassa tehdyn ETY-Egypti -yhteistyöneuvoston päätöksen N:o 1/81 soveltamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että Euroopan talousyhteisön ja Egyptin arabitasavallan yhteistyösopimus(1) allekirjoitettiin 18 päivänä tammikuuta 1977, ja se tuli voimaan 1 päivänä marraskuuta 1978, alkuperätuotteiden käsitteen määritelmää ja hallinnollisen yhteistyön menetelmiä koskevan pöytäkirjan 25 artiklan mukaisesti ETY-Egypti -yhteistyöneuvosto on tehnyt päätöksen N:o 1/81 alkuperäsääntöjä koskevan pöytäkirjan muuttamisesta, ja tämä päätös olisi pantava täytäntöön yhteisössä, ON ANTANUT TÄMÄN ASETUKSEN: 1 artikla ETY-Egypti -yhteistyöneuvoston päätöstä N:o 1/81 sovelletaan yhteisössä. Päätöksen teksti on tämän asetuksen liitteenä. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 3 päivänä joulukuuta 1981. Neuvoston puolesta Puheenjohtaja T. KING (1) EYVL N:o L 266, 27.9.1978, s. 1
Neuvoston asetus (ETY) N:o 137/82, annettu 19 päivänä tammikuuta 1982, laskentayksikön korvaamisesta ECUlla Euroopan talousyhteisön ja Maltan assosiointisopimuksen alkuperätuotteiden käsitteen määritelmää ja hallinnollisen yhteistyön menetelmiä koskevassa pöytäkirjassa tehdyn ETY-Malta -assosiointineuvoston päätöksen N:o 1/82 soveltamisesta



Virallinen lehti nro L 017 , 23/01/1982 s. 0003 - 0003

Suomenk. erityispainos Alue 2 Nide 3 s. 0103

Espanjank. erityispainos: Luku 02 Nide 9 s. 0040

Ruotsink. erityispainos Alue 2 Nide 3 s. 0103

Portugalink. erityispainos: Luku 02 Nide 9 s. 0040



NEUVOSTON ASETUS (ETY) N:o 137/82, annettu 19 päivänä tammikuuta 1982, laskentayksikön korvaamisesta ECUlla Euroopan talousyhteisön ja Maltan assosiointisopimuksen alkuperätuotteiden käsitteen määritelmää ja hallinnollisen yhteistyön menetelmiä koskevassa pöytäkirjassa tehdyn ETY-Malta -assosiointineuvoston päätöksen N:o 1/82 soveltamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että Euroopan talousyhteisön ja Maltan assosiointisopimus(1) allekirjoitettiin 5 päivänä joulukuuta 1970, ja se tuli voimaan 1 päivänä huhtikuuta 1971, pöytäkirja tietyistä Euroopan talousyhteisön ja Maltan assosiointisopimusta(2) koskevista määräyksistä allekirjoitettiin Brysselissä 4 päivänä maaliskuuta 1976, ja se tuli voimaan 1 päivänä kesäkuuta 1976, edellä tarkoitetun mainittuun sopimukseen erottamattomana osana kuuluvan alkuperätuotteiden käsitteen määritelmää ja hallinnollisen yhteistyön menetelmiä koskevan pöytäkirjan liitteenä olevan pöytäkirjan 25 artiklan mukaisesti ETY-Malta -assosiointineuvosto on tehnyt päätöksen N:o 1/82, alkuperäsääntöjä koskevan pöytäkirjan muuttamisesta, ja tämä päätös olisi pantava täytäntöön yhteisössä, ON ANTANUT TÄMÄN ASETUKSEN: 1 artikla ETY-Malta -assosiointineuvoston päätöstä N:o 1/82 sovelletaan yhteisössä. Päätöksen teksti on tämän asetuksen liitteenä. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä tammikuuta 1982. Neuvoston puolesta Puheenjohtaja P. de KEERSMAEKER (1) EYVL N:o L 61, 14.3.1971, s. 1 (2) EYVL N:o L 111, 28.4.1976, s. 3
Komission asetus (ETY) N:o 642/82, annettu 19 päivänä maaliskuuta 1982, elintarvikeapuna toimitettavista maataloustuotteista aiheutuvien menojen yhteisörahoituksesta annetun asetuksen (ETY) N:o 2681/74 soveltamista koskevista yksityiskohtaisista säännöistä annetun asetuksen (ETY) N:o 249/77 muuttamisesta



Virallinen lehti nro L 076 , 20/03/1982 s. 0013 - 0013

Suomenk. erityispainos Alue 3 Nide 14 s. 0236

Ruotsink. erityispainos Alue 3 Nide 14 s. 0236

Espanjank. erityispainos: Luku 03 Nide 24 s. 0236

Portugalink. erityispainos: Luku 03 Nide 24 s. 0236



KOMISSION ASETUS (ETY) N:o 642/82, annettu 19 päivänä maaliskuuta 1982, elintarvikeapuna toimitettavista maataloustuotteista aiheutuvien menojen yhteisörahoituksesta annetun asetuksen (ETY) N:o 2681/74 soveltamista koskevista yksityiskohtaisista säännöistä annetun asetuksen (ETY) N:o 249/77 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon elintarvikeapuna toimitettavista maataloustuotteista aiheutuvien menojen yhteisörahoituksesta 21 päivänä lokakuuta 1974 annetun neuvoston asetuksen (ETY) N:o 2681/74() ja erityisesti sen 5 artiklan, sekä katsoo, että elintarvikeapuohjelmien täytäntöönpanosta saadun kokemuksen perusteella on osoittautunut aiheelliseksi muuttaa asetuksen (ETY) N:o 249/77() säännöksiä sen jäsenvaltion määrittämiseksi, jonka on esitettävä ennakkoa koskeva pyyntö niiden varojen osalta, joilla elintarvikeapuna toimitettavista maataloustuotteista aiheutuvat menot on tarkoitus korvata, ja tässä asetuksessa säädetyt toimenpiteet ovat Euroopan maatalouden ohjaus- ja tukirahaston (EMOTR) komitean lausunnon mukaiset, ON ANTANUT TÄMÄN ASETUKSEN: Ainoa artikla Korvataan asetuksen (ETY) N:o 249/77 3 artiklan 1 ja 2 kohta seuraavasti: "1. Interventiovarastoista peräisin olevien tuotteiden osalta ennakkoa koskevan pyynnön esittää kyseisiä varastoja pitävän jäsenvaltion interventiotoimielin. 2. Yhteisön markkinoilta ostettujen tuotteiden osalta ennakkoa koskevan pyynnön esittää sen jäsenvaltion interventiotoimielin, jossa viennin tullimuodollisuudet suoritetaan." Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä maaliskuuta 1982. Komission puolesta Poul DALSAGER Komission jäsen () EYVL N:o L 228, 25.10.1974, s. 1 () EYVL N:o L 34, 5.2.1977, s. 21
Komission asetus (ETY) N:o 772/82, annettu 1 päivänä huhtikuuta 1982, maito- ja maitotuotealaa koskevista jäsenvaltioiden ja komission välisistä tiedonannoista annetun asetuksen (ETY) N:o 210/69 muuttamisesta



Virallinen lehti nro L 088 , 02/04/1982 s. 0012 - 0012

Espanjank. erityispainos: Luku 03 Nide 25 s. 0003

Portugalink. erityispainos: Luku 03 Nide 25 s. 0003

Suomenk. erityispainos Alue 3 Nide 14 s. 0242

Ruotsink. erityispainos Alue 3 Nide 14 s. 0242



KOMISSION ASETUS (ETY) N:o 772/82, annettu 1 päivänä huhtikuuta 1982, maito- ja maitotuotealaa koskevista jäsenvaltioiden ja komission välisistä tiedonannoista annetun asetuksen (ETY) N:o 210/69 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(), sellaisena kuin se on viimeksi muutettuna Kreikan liittymisasiakirjalla, ja erityisesti sen 28 artiklan, sekä katsoo, että neuvoston asetuksessa (ETY) N:o 1269/79(), sellaisena kuin se on viimeksi muutettuna asetuksella (ETY) N:o 854/81(), säädetään yleisen tuen myöntämisestä voin kulutuksen lisäämiseksi; toisaalta komission asetuksessa (ETY) N:o 210/69(), sellaisena kuin se on viimeksi muutettuna asetuksella (ETY) N:o 2731/81(), ei säädetä tiedonannoista, jotka koskevat kulutusavustusta saavia voimääriä; komissiolla olisi oltava käytettävissään nämä tiedot, jotta se voisi arvioida toimenpiteen tehokkuutta ja seurata markkinoiden kehitystä, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Lisätään asetukseen (ETY) N:o 210/69 4 a artikla seuraavasti: "4 a artikla Jäsenvaltiot toimittavat komissiolle kunkin kuukauden 10 päivään mennessä asetuksen (ETY) N:o 804/68 12 artiklan 2 kohdan mukaisten tukien tiedot osalta niistä voimääristä, joille on myönnetty edeltävänä kuukautena asetuksen (ETY) N:o 1269/79 mukaista tukea." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä toukokuuta 1982. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 1 päivänä huhtikuuta 1982. Komission puolesta Poul DALSAGER Komission jäsen () EYVL N:o L 148, 28.6.1968, s. 13 () EYVL N:o L 161, 29.6.1979, s. 8 () EYVL N:o L 90, 4.4.1981, s. 14 () EYVL N:o L 28, 5.2.1969, s. 1 () EYVL N:o L 272, 26.9.1981, s. 34
Komission asetus (ETY) N:o 928/82, annettu 21 päivänä huhtikuuta 1982, maito- ja maitotuotealan tarjouskilpailun avaamiseen oikeutettujen kolmansien tuojamaiden toimielinten luettelosta annetun asetuksen (ETY) N:o 2730/81 muuttamisesta viidennen kerran



Virallinen lehti nro L 110 , 23/04/1982 s. 0015 - 0015

Espanjank. erityispainos: Luku 03 Nide 25 s. 0011

Portugalink. erityispainos: Luku 03 Nide 25 s. 0011

Suomenk. erityispainos Alue 3 Nide 14 s. 0247

Ruotsink. erityispainos Alue 3 Nide 14 s. 0247



KOMISSION ASETUS (ETY) N:o 928/82, annettu 21 päivänä huhtikuuta 1982, maito- ja maitotuotealan tarjouskilpailun avaamiseen oikeutettujen kolmansien tuojamaiden toimielinten luettelosta annetun asetuksen (ETY) N:o 2730/81 muuttamisesta viidennen kerran EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(), sellaisena kuin se on viimeksi muutettuna Kreikan liittymisasiakirjalla, ja erityisesti sen 13 artiklan 3 kohdan ja 17 artiklan 4 kohdan, sekä katsoo, että komission asetuksessa (ETY) N:o 2730/81(), sellaisena kuin se on viimeksi muutettuna asetuksella (ETY) N:o 657/82(), vahvistetaan luettelo niistä kolmansien tuojamaiden toimielimistä, jotka voivat avata maito- ja maitotuotealan tarjouskilpailun, komission käytössä olevat viimeisimmät kyseisten tuojamaiden noudattamia kauppatapoja koskevat tiedot ja kyseisten toimielinten virallinen luonne huomioon ottaen mainittu asetus olisi muutettava, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 2730/81 liite seuraavasti: "Täydennetään tarjouskilpailuja avaavien toimielinten luetteloa seuraavilla toimielimillä ja lisätään ne tuojamaiden aakkosjärjestyksen mukaiseen paikkaan: >TAULUKON PAIKKA> " 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä huhtikuuta 1982. Komission puolesta Poul DALSAGER Komission jäsen () EYVL N:o L 148, 28.6.1968, s. 13 () EYVL N:o L 272, 26.9.1981, s. 25 () EYVL N:o L 77, 23.3.1982, s. 5
Komission asetus (ETY) N:o 1230/82, annettu 19 päivänä toukokuuta 1982, yhteisen tullitariffin nimikkeeseen 07.06 A kuuluvien tuotteiden vientitodistusten järjestelmän soveltamista koskevista erityisistä yksityiskohtaisista säännöistä



Virallinen lehti nro L 141 , 20/05/1982 s. 0069 - 0069

Suomenk. erityispainos Alue 3 Nide 15 s. 0011

Espanjank. erityispainos: Luku 03 Nide 25 s. 0124

Ruotsink. erityispainos Alue 3 Nide 15 s. 0011

Portugalink. erityispainos: Luku 03 Nide 25 s. 0124



KOMISSION ASETUS (ETY) N:o 1230/82, annettu 19 päivänä toukokuuta 1982, yhteisen tullitariffin nimikkeeseen 07.06 A kuuluvien tuotteiden vientitodistusten järjestelmän soveltamista koskevista erityisistä yksityiskohtaisista säännöistä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon vilja-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2727/75(), sellaisena kuin se on viimeksi muutettuna asetuksella (ETY) N:o 3808/81(), ja erityisesti sen 12 artiklan 2 kohdan, sekä katsoo, että yhteisen tullitariffin nimikkeeseen 07.06 A kuuluvien tuotteiden vientitodistusten järjestelmän soveltamista koskevat erityiset yksityiskohtaiset säännöt vahvistetaan komission asetuksella (ETY) N:o 2042/75(), sellaisena kuin se on viimeksi muutettuna asetuksella (ETY) N:o 327/81(), näiden tuotteiden tuonnin osalta suunnitellaan yhteisön ja tärkeimpien viejämaiden välisten sopimusten tekemistä; mainittujen sopimusten soveltamisen vaarantamisen välttämiseksi heti niiden tekemisestä alkaen asetuksella (ETY) N:o 2042/75 säädettyjä yksityiskohtaisia sääntöjä on syytä täydentää vahvistamalla toimenpiteet, joilla komissiolle tiedotetaan tuotujen tuotteiden alkuperästä, ja viljan hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Yhteisen tullitariffin alanimikkeeseen 07.06 A kuuluvien tuotteiden todistushakemusten sekä tuontitodistusten 14 ruudussa on oltava maininta alkuperämaasta. Todistus velvoittaa tuomaan mainitusta maasta peräisin olevia tuotteita. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä toukokuuta 1982. Komission puolesta Poul DALSAGER Komission jäsen () EYVL N:o L 281, 1.11.1975, s. 1 () EYVL N:o L 382, 31.12.1981, s. 37 () EYVL N:o L 213, 11.8.1975, s. 5 () EYVL N:o L 35, 7.2.1981, s. 15
Komission asetus (ETY) N:o 1978/82, annettu 19 päivänä heinäkuuta 1982, tavaroiden luokittelusta yhteisen tullitariffin nimikkeeseen 18.05



Virallinen lehti nro L 214 , 22/07/1982 s. 0011 - 0011

Suomenk. erityispainos Alue 2 Nide 3 s. 0131

Espanjank. erityispainos: Luku 02 Nide 9 s. 0099

Ruotsink. erityispainos Alue 2 Nide 3 s. 0131

Portugalink. erityispainos: Luku 02 Nide 9 s. 0099



KOMISSION ASETUS (ETY) N:o 1978/82, annettu 19 päivänä heinäkuuta 1982, tavaroiden luokittelusta yhteisen tullitariffin nimikkeeseen 18.05 EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon yhteisen tullitariffin nimikkeistön yhdenmukaiseksi soveltamiseksi toteutettavista toimenpiteistä 16 päivänä tammikuuta 1969 annetun neuvoston asetuksen (ETY) N:o 97/69(1), sellaisena kuin se on viimeksi muutettuna Kreikan liittymisasiakirjalla, ja erityisesti sen 3 artiklan, sekä katsoo, että yhteisen tullitariffin nimikkeistön yhdenmukaisen soveltamisen varmistamiseksi on syytä antaa tuotteen, joka koostuu kaakaojauheesta, johon on lisätty vähäisiä määriä (noin viisi painoprosenttia) lesitiiniä, luokittelua tariffiin koskevia säännöksiä, neuvoston asetuksen (ETY) N:o 950/68(2), sellaisena kuin se on viimeksi muutettuna asetuksella (ETY) N:o 1883/82(3), liitteenä olevan yhteisen tullitariffin nimikkeeseen 18.05 kuuluu makeuttamaton kaakaojauhe, vähäisten lesitiinimäärien lisäys kaakaojauheeseen ainoastaan edistää kaakaojauheen liukenemista nesteisiin ja helpottaa siten kaakaopohjaisten juomien valmistusta (liukenevaksi kaakaoksi), tämä noin viiden painoprosentin lesitiininlisäys ei poista kaakaojauheelta sen nimikkeen 18.05 tavaran luonnetta, ja tässä asetuksessa säädetyt toimenpiteet ovat yhteisen tullitariffin nimikkeistöä käsittelevän komitean lausunnon mukaiset, ON ANTANUT TÄMÄN ASETUKSEN: 1 artikla Tuote, joka koostuu kaakaojauheesta, johon on lisätty vähäisiä määriä (noin viisi painoprosenttia) lesitiiniä, on luokiteltava yhteisen tullitariffin nimikkeeseen 18.05 Kaakaojauhe, makeuttamaton. 2 artikla Tämä asetus tulee voimaan kahdentenakymmenentenäensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä heinäkuuta 1982. Komission puolesta Karl-Heinz NARJES Komission jäsen (1) EYVL N:o L 14, 21.1.1969, s. 1 (2) EYVL N:o L 172, 22.7.1968, s. 1 (3) EYVL N:o L 207, 15.7.1982, s. 4